
Republika e Kosovës
Republika Kosova-Republic of Kosovo
Qeveria - Vlada – Government
Ministria për Komunitete dhe Kthim / Mинистарство за заједнице и повратак /
 Ministry of Communities and Return

Fushë Kosovë, me datën, 08.04.2024


    Skema e granteve FUQIZIMI I KOMUNITETIT PËRMES MBËSHTETJES PËR NDËRMARRJET E VOGLA DHE TË MESME (NVM) 

  Qëllimi i thirrjes publike 

 
Ministria për Kthim dhe Komunitete, në bazë të buxhetit të planifikuar strategjik për zhvillimin e sektorit privat me qëllim të fuqizimit të të gjitha komuniteteve në Kosovë, inicon programin për zhvillimin e bizneseve mikro dhe të vogla, zgjerimin e prodhimit apo kapacitetit të shërbimeve të tyre, hapja e vendeve të reja të punës dhe zvogëlimi i importeve dhe nxitja e eksporteve.

Përmes këtij programi, në koordinim me Qeverinë e Kosovës, MKK-ja do të ofrojë nxitje për kompanitë që të zgjerojnë kapacitetet e tyre prodhuese dhe shërbyese duke arritur qëndrueshmëri afatgjate të biznesit, si dhe do të ndikojë në rritjen e qarkullimit të biznesit si dhe diversifikimin e tij.

1.    QËLLIMI I THIRRJES PUBLIKE 


Qëllimi i përgjithshëm i kësaj thirrje është përmirësimi i kapaciteteve prodhuese, krijimi i një mjedisi të favorshëm ekonomik për bizneset fillestare si dhe për ndërmarrjet e vogla dhe të mesme me qëllim rritjen e konkurrencës dhe krijimin e vendeve të reja të punës.


Objektivat specifike të kësaj thirrjeje për projekt propozime janë:
• Mbështetja e ndërmarrësve të rinj dhe zhvillimi i ndërmarrjeve me potencial rritjeje;

• Mbështetje për bizneset ekzistuese që kontribuojnë në diversifikimin e ndërmarrjes dhe kontributin për komunitetin ekonomik lokal;

• Ulja e papunësisë përmes hapjes së vendeve të reja të punës, me theks të veçantë tek të rinjtë.


Afatet për përfundimin e investimit Të gjitha aktivitetet, duke përfshirë prokurimin dhe instalimin e pajisjeve, makinerive dhe ofrimin e shërbimeve duhet të përfundojnë brenda 6 muajve nga data e nënshkrimit të kontratës, përveç rasteve kur parashikohet ndryshe në kontratë.

2. LARTËSIA E MBËSHTETJES FINANCIARE
Vlera e planifikuar e thirrjes është rreth 400,000.00 €. Shuma minimale dhe maksimale e mbështetjes për çdo lot është renditur më poshtë me shpjegime.
1. LOT 1 Start-Up - është menduar për ide biznesi për kompanitë Start-Up që ende nuk janë regjistruar si kompani;
2. LOT 2- Ndërmarrjet ekzistuese - Ndërmarrjet mikro dhe të vogla që janë hapur para thirrjes dhe që kanë një ose më shumë punonjës.



Loti 1. Për ndërmarrjet fillestare (fillestare/të sapoformuara), vlera maksimale që mund të marrë një biznes i sapoformuar është deri në 100% të vlerës së pajisjeve ose në vlerë financiare deri në 8,000 euro (është e dëshirueshme që aplikuesi të bashkëfinancon 10% të projektit, sepse nga kjo do të varet vlerësimi përfundimtar i aplikacionit);
Loti 2. Për bizneset e vogla (që kanë të punësuar 1 ose më shumë punëtorë), shuma maksimale që mund të marrë një mikrondërmarrje është deri në 100% të vlerës së pajisjes ose në vlerën financiare derin 12,000 euro (është e dëshirueshme që aplikuesi të bashkëfinancojë 20% të projektit, sepse nga kjo do të varet vlerësimi përfundimtar i aplikacionit). 

3. KALENDARI INDIKATIV I PËFUNDIMIT TË THIRRJES 
8.4.2024 - Hapja e thirrjes
[bookmark: _GoBack]15.4.2024 - Afati i fundit për parashtrimin e pyetjeve në lidhje me thirrjen
19.4.2024 - Publikimi i përgjigjes në faqen e MKK-ës
29.4.2024 - Afati për dorëzimin e projekt propozimeve në MKK 
02.05.2024 - Vlerësimi i kritereve procedurale dhe njoftimi i palëve
13.5.2024 - Afati për paraqitjen e ankesave
20.5.2024 - Vendim i Komisionit të Ankesave
21.05.2024-24.05.2024 - Nenshkrimi i kontrates
25.08.2024 - Dorëzimi i raportit përfundimtar pas përfundimit të projektit
Finansuesi ka të drejtë ta përditësojë kalendarin indikativ. Çdo ndryshim në kalendarin indikativ do të publikohet në ueb faqen e MKK-së.
4. LISTA E PLOTË E DOKUMENTEVE QË KËRKOHEN
Aplikimi do të konsiderohet i plotë nëse i përmban të gjithë formularët e aplikimit dhe bashkëngjitjet e detyrueshme siç specifikohet në thirrjen publike dhe dokumentet e thirrjes si më poshtë:

1. Paketa e aplikimit për Lotin 1 - Start-Up si dhe dokumentet që duhet të plotësohen janë:
a. Formulari i aplikimit (Aneksi 1);
b. Deklarata e aplikuesit e cila konsiderohet edhe si deklaratë betimi për vërtetësinë e dokumenteve (Shtojca 2);
c. Kopje e kartës së identitetit.

2. Paketa e aplikimit për LOT 2 - biznes ekzistues, dokumentet që duhet të plotësohen janë:

a. Formulari i aplikimit (Aneksi 1);
b. Deklarata e aplikesit, e cila konsiderohet edhe si deklaratë betimi për vërtetësinë e dokumenteve (Shtojca 2);
c. Kompania duhet të dorëzojë një ofertë ose profakturë për prokurimin e pajisjeve të prodhimit për LOT2 me datën e publikimit, pra deri në fund të afatit të aplikimit (preferohet).
d. Çertifikata e regjistrimit të biznesit me të gjitha dokumentet/informacionet përcjellëse në përputhje me kërkesat e ligjit në fuqi në Republikën e Kosovës, çertifikata duhet të lëshohet nga ARBK-ja sipas numrit unik të identifikimit. Ndërmarrja duhet të ketë të regjistruar si aktivitet parësor ose dytësor aktivitetin me të cilin aplikon për projektin.
e. Një vërtetim tatimor i vlefshëm në datën e dorëzimit të aplikacionit (jo më i vjetër se 90 ditë) që dëshmon se aplikuesi nuk ka borxhe aktuale tatimore të papaguara ose detyrime të tjera tatimore, ose se ai është në një marrëveshje për pagesën e borxhit me ATK-në (mund të jetë lëshuar online nga uebfaqja e ATK-së a);
f. Deklarata vjetore tatimore për vitin e fundit fiskal (2023) e lëshuar nga ATK (të ardhurat bruto duhet të dëshmohen nga Administrata Tatimore e Kosovës për vitin 2022);
g. Fotogafit e hapësirës ekzistuese të biznesit si dhe të pajisjeve ekzistuese (fotot duhet të jenë të qarta e të dukshme).
h. Ofertat duhet të jenë vetëm në euro.

Propozimet do të dorëzohen vetëm me formularët e duhur , të cilët së bashku me Udhëzimet për aplikuesit janë në dispozicion në faqen e internetit të MKK-së. 
4. Ku dhe si të aplikoni/ Afati i aplikimit
Kjo thirrje publike është publikuar në ueb faqen e Ministrisë për Komunitete dhe Kthim https://mkk.rks-gov.net/. Të gjitha informacionet e nevojshme dhe formularët e aplikimit i gjeni si në këtë faqe interneti ashtu edhe në vetë ndërtesën e Ministrisë. Aplikuesit të cilët dëshirojnë të aplikojnë në këtë thirrje publike duhet të shprehin interesimin e tyre duke dërguar të gjithë dokumentacionin e nevojshëm (të printuar, nënshkruar) dhe ta dërgojnë me postë në zarf ose në formë fizike në arkivin e Ministrisë për Komunitete dhe Kthim, rr. Nënë Tereza, PN. 12000 Fushë Kosovë. Regjistrimi për këtë thirrje publike fillon më 05.04.2024, thirrja do të jetë e hapur deri më 26.04.2024. në orën 16:00, aplikimet pas këtij afati nuk do të pranohen. Për çdo paqartësi, mund të dërgoni një kërkesë në e-mailin request.mkk.mzp.mcr@rks-gov.net.




image1.wmf

